# א-קפלה

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

מוזיקת א-קפלה (A Cappella) היא מוזיקה ווקאלית או שירה ללא ליווי כלי. פירוש שם הז'אנר באיטלקית הוא "בנוסח קפלה", והוא נוצר בעקבות הגבלות שהיו בימי הביניים על שימוש בכלי נגינה בתוך כנסיות. צורות כתיב נפוצות נוספות: A Capella וכן Acappella.

## [עריכה] שורשי מוזיקת א-קפלה

מוזיקת א-קפלה התפתחה מהמוזיקה הכנסייתית. מזמורים גרגוריאניים ויצירות ווקאליות דתיות מתקופת הרנסאנס הן דוגמאות לז'אנר. גם המדריגלים הראשונים בוצעו כא-קפלה, עד שבתחילת תקופת הבארוק החלו להיות מבוצעים עם ליווי כלי. כמה מהקהילות הנוצריות (חלק מהבפטיסטים, פרסביטריאנים, ובני כת האיימיש) מנהלות עד היום את תפילותיהן ללא ליווי מוזיקלי. קבוצות סלאביות בנצרות מתעקשות לשיר את התפילות שלהן ללא ליווי כלי נגינה.

## [עריכה] א-קפלה מודרנית

יצירות מקהלתיות רבות נכתבו כיצירות א-קפלה, שבהן לא נכתב כל תפקיד לכלי-נגינה, פרט למטרות ליווי בעת חזרות. חלוצי הז'אנר בעידן המודרני היו הסווינגל סינגרס הרכב שהחל לפעול בצרפת ב-1963, ולאחר עשור פורק והורכב מחדש בבריטניה. בשנות השמונים והתשעים צברה מוזיקת א-קפלה מודרנית הכרה בעולם הודות לאמנים כגון בובי מקפרין, והרכבים כגון The Nylons, Flying Pickets, Die Printzen, Rockapella ו-Boyz II Men.

עיבודי מוזיקה מודרנית עבור הרכבי א-קפלה קטנים כוללים על פי רוב קול אחד ששר את המנגינה העיקרית (בדרך-כלל הסופרן), ליווי של בס ריתמי, ושני קולות נוספים (אלט וטנור) המסייעים ליצירת הרמוניה שלמה וליווי פוליפוני.

### [עריכה] הרכבי א-קפלה סטודנטיאליים

מועדוני א-קפלה היו קיימים באוניברסיטאות בארצות הברית כבר מתחילת המאה ה-20, אך העלייה בפופולריות של הז'אנר בשנות השמונים התשעים הביאה להקמת עשרות הרכבים סטודנטיאליים נוספים. הרכבים בולטים הם חלוצי התחום Whiffenpoofs שנוסדו באוניברסיטת ייל (Yale) בשנת 1909, Bealzebubs מאוניברסיטת טאפטס בארצות הברית, וזמרי פליט סטריט מסטנפורד. בחלק מהאוניברסיטאות והמכללות בארצות הברית פועלים גם הרכבי א-קפלה המתמחים במוזיקה יהודית וישראלית. בין הבולטים בקבוצה זו: "מגבת" (ייל), "קולינו" (פרינסטון), "מזמור שיר" (הרווארד), ועוד.

### [עריכה] סגנונות בשירת א-קפלה

כמה מתתי-הז'אנר העיקרים הם ג'אז ווקאלי (Vocal Jazz), ‏‏ברברשופ (Barbershop), ודו-וופ (Doo-Wop). חיקוי אנושי של קולות תיפוף מהווה חלק בלתי נפרד מהעיבודים של הרכבי א-קפלה רבים, והוא נקרא "ביטבוקסינג" (Beatboxing) או "סקאט" (Scat). קולות תיפוף אלה נועדו להוסיף לעיבודים גוון של שירי פופ או רוק.

המונח א-קפלה מציין לעיתים את השימוש בערוץ השירה בלבד מתוך הקלטה רב-ערוצית לצורך רמיקס.

## [עריכה] ראו גם

- סווינגל סינגרס
- ביטבוקסינג
- ברברשופ

## [עריכה] קישורים חיצוניים

- בעיקר א-קפלה
- הבית: אינדקס הרכבי א-קפלה יהודיים (בעיקר בארצות הברית)
- מיטב הא-קפלה הסטודנטיאלית: פרויקט שנתי לאיסוף מיטב היצירות מרחבי האוניברסיטאות והמכללות בארצות הברית

מקור: http://he.wikipedia.org../../../%D7%90/-/%D7%A7/%D7%90-%D7%A7%D7%A4%D7%9C%D7%94.html

קטגוריות: מוזיקה | טכניקות מוזיקליות

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Català
- Česky
- Deutsch
- Español
- Eesti
- Suomi
- Français
- Italiano
- 日本語
- ქართული
- 한국어
- Македонски
- Nederlands
- Norsk (bokmål)
- Polski
- Português
- Русский
- Slovenčina
- Svenska
- Українська
- 中文